kardosdrur/scandi-wiki huggingface dataset:
Énårig

En énårig plante eller i den raunkjærske inddeling: en therofyt (af græsk thero- = "i jorden" + phytos = "plante", altså ordret: "planten i jorden") er en plante, der gennemfører hele sin livscyklus i løbet af én vækstsæson. Det kan også udtrykkes ved at lægge vægt på, at arten overvintrer ved hjælp af frø i jorden.

Der skelnes mellem sommerannuelle- og vinterannuelle planter. En sommerannuel plante spirer frem tidligt som foråret, vokser vegetativt forår og sommer, blomstrer i sensommeren, kaster frø og dør inden vinteren. En vinterannuel plante spirer om sommeren eller efteråret, vokser resten af sæsonen og overvinterer med skud og blade, hvorefter den blomstrer, kaster frø og dør i det tidlige forår.

Se også 
 Busk
 Livsformer
 Christen C. Raunkiær
 Staude
 Træ

Plantetyper

he:בוטניקה - מונחים#צורות חיים של צמחים
Metroseksualitet

Metroseksualitet er først og fremmest et begreb, der beskriver en livsstil, og ikke som navnet ellers antyder en egentlig seksuel orientering. Begrebet er opfundet i 1994 af den britiske forfatter og journalist Mark Simpson. 

Nøgleord for den metroseksuelle mand er image og forfængelighed. Den metroseksuelle mand er særlig karakteriseret ved at have et velplejet ydre, et godt job og en bolig i storbyen. Rent seksuelt kan den metroseksuelle mand have en hvilken som helst seksualitet. Metroseksualitet handler nemlig ikke om selve det seksuelle, men om kønnet – måden at være mand på. Den metroseksuelle bruger hudplejeprodukter, barberer sig under armene, retter øjenbryn og er i det hele taget meget bevidst om de signaler, hans udseende sender. Han kan også lide at shoppe, og går ofte i fitnesscenter og spiser sundt. Han bor i storbyen, da det er her, de gode tilbud i form af butikker, natklubber og fitnesscentre er placeret – og deraf kommer begrebet metroseksuel.

Den metrosekuselle mands livsstil gør, at mange mener, at han har homoseksuelle træk. Men der er ikke tale om en fascination af personer af eget køn – snarere en beundring af sig selv. Dermed grænser metroseksualiteten til narcissisme. Nydelsen ved at pleje sig selv og at få opmærksomhed af andre er fremtrædende, men den metroseksuelle mands adfærd er samtidig identitetsskabende.

Kendte metroseksuelle 
Særligt én person er blevet fremhævet som værende et skoleeksempel på den metrosekuselle mand. Det er den britiske fodboldspiller David Beckham. Det skyldes bl.a hans påklædning og hans fantasifulde frisurer.

Eksempler på folk der er af hjemmesiden starpulse er blevet vurderet metroseksuel er Brad Pitt, Orlando Bloom, Jake Gyllenhaal og Zac Efron

Fænomenets opståen 
'Opdageren' af fænomenet metroseksualitet Mark Simpson mener, at de metroseksuelle tendenser er opstået som følge af den kvindelige frigørelse, der har gjort kvinderne uafhængige af mændene økonomisk såvel som socialt. Den udvikling har kastet mændene ud i en identitetskrise med dertil følgende utryghed. Samtidig er nutidens kvinder begyndt at betragte mænd som sexsymboler. 

Mandens reaktion har været at vende blikket mod sig selv og sin krop. Han er begyndt at gå op i, hvordan han ser ud – ligesom kvinderne har gjort i alle de årtier, de er blevet opfattet som sexsymboler. Metroseksualiteten er dermed et tegn på, at kønnene er blevet mere ligestillede.

Metroseksualitet i forhistorien 
Forskere er stødt på 2300 år gamle lig, der viser tegn på, at mændene også dengang gjorde meget ud af deres udseende. Ligene, der blev fundet i Irland, viser bl.a. en frisure sat med en gelé-lignende substans. Et andet lig viser, at en mand havde fået ordnet fingerneglene. Selv om der var tale om en helt anden kultur end nutidens, er der således tydelige lighedspunkter.

Kilder og eksterne henvisninger 
 Here come the mirror men – artikel om metrosekusalitet af Mark Simpson 
 Metroseksualitet i forhistoriske tider 
 "Meet the Metrosexuals" – artikel skrevet af Mark Simpson til magasinet Salon i 2002

Referencer 

Seksualitet
Jonathan Stroud

Jonathan Stroud (født 27. oktober 1970 i Bedford i England) er en britisk fantasyforfatter, som for det meste skriver børne- og ungdomslitteratur. Han er blandt andet forfatter af Bartimæus-trilogien.

Bartimæus-trilogien omfatter: 
 2003 Amuletten fra Samarkand (originaltitel: The Amulet of Samarkand)
 2004 Golems Øje (originaltitel: The Golem's Eye)
 2005 Ptolemæus Porten (originaltitel: Ptolemy's Gate)
 2010 Salomons Ring (originaltitel: The Ring of Solomon)

Efter college studerede han på University of York.

Referencer 

Romanforfattere fra England
Børnebogsforfattere fra Storbritannien
Bartimæus-trilogien
Fantasyforfattere fra Storbritannien
Maskinhandler

En maskinhandler er en virksomhed, som hovedsageligt beskæftiger sig med salg af nye eller brugte maskiner. I den forbindelse har de ofte service, reparation og/eller udlejning/leasing. Virksomheden har ofte værksted, butik eller andet udstillingsareal. Vareomsætningen udgør normalt hovedparten af forretningen – mens service og reparation udgør en mindre del. 

Definitionen stammer fra maskinhandlernes arbejdsgiverforening, der også oplyser at virksomhederne ofte sælger en række øvrige brancherelaterede produkter – såvel mindre "tag-med" produkter i butikken eller større produkter som sælges på linje med de egentlige maskiner i forbindelse med kundebesøg.

Maskinhandlerne opdeles i 4 hovedgrupper: Landbrugsmaskiner, Industrimaskiner, Skovbrugsmaskiner og have-park maskiner, men der sælges naturligvis maskiner til en lang række andre formål – f.eks. entreprenørmaskiner, gartnerimaskiner, fødevaremaskiner osv.

De fleste maskinhandlere er medlem af arbejdsgiverforeningen DS Håndværk & Industri.
Elasticitet (fysik)

Elasticitet er reversibel deformation (dvs. ændring af form) af et materiale under påvirkning af en ydre kraft, hvor der med "reversibel" menes at materialet vender tilbage til sin oprindelige form efter deformationen. Det modsatte er plastisk deformation, som er en ikke-reversibel deformation, der forbliver også efter en aflastning af materialet.

Elasticitet kendes fra en lang række dagligdagsmaterialer som elastikker, gummi, metal (fjedre), plastic mm. Fælles for de fleste materialer er at de udviser elasticitet indtil et vist punkt, hvorefter materialet udviser plastisk deformation (dvs. ændrer form permanent) eller går i stykker.

Matematisk behandling for små deformationer 
Et isotropt lineært elastisk materiale er et specialtilfælde, hvor deformationen i det enaksede tilfælde kan udtrykkes som en lineær relation mellem den påtrykte belastning udtrykt ved en spænding  og den tilhørende elastiske deformation udtrykt ved en tøjning . Denne relation benævnes også Hookes lov og kan skrives som:

 

hvor E er Youngs modul (stivheden) af materialet. Ved en generel 3-dimensionel deformation kan denne relation udtrykkes ved den generelle Hookes lov

 

her skrevet i tensornotation, hvor indekserne løber fra 1 til 3, og hvor der skal foretages summation over gentagne indeks. Tensorkomponenterne  og  udtrykker henholdsvis den 3-dimensionelle spændings- og tøjningstilstand i materialet. De elastiske modulii er givet ved 

.

hvor  er tværkontraktionen af materialet (Poissons forhold), mens  er Kroneckers delta defineret ved at
 for 
mens
 for .

Se også 
 Kompressibilitetsmodul
 Forskydningsmodul

Klassisk mekanik
Ølkasse

En ølkasse er en kasse til transport og opbevaring af ølflasker. Som standard er der plads til 30 flasker a 33 cl i en ølkasse der måler L. 42,4 x B. 35,7 x H. 25,2 cm. Ølkasser er typisk lavet af plast og kan stables.

Før 1968 var ølkasser lavet af træ, og havde plads til 50 flasker a 33 cl. Træølkassen blev udfaset 1968-1972. Standardmål for en træølkasse var L. 45,5 x B. 31,2 x H. 36,2. En træølkasse med 50 flasker af 33 cl vejede 41,5 kg. Flaskerne lå vandret i kassen, da de oprindeligt var forsynet med korkprop, som ellers ville tørre ud og blive utætte.

Det grafisk design på Tuborg kasserne er lavet af kunstmaleren Jens Møller-Jensen i 1914. Carlsberg logoet er fra øletiketterne, som Thorvald Bindesbøll tegnede i 1904.

Eksterne henvisninger 
 loppefund research
 Leksikon om øl.

 

Kasse
Indpakning
Keglesnitsflade

En keglesnitsflade er en algebraisk flade af anden orden i tre variable. Dette begrundes med at fællesmængden mellem en algebraisk flade af anden orden og en plan er et keglesnit.

Den tager den generelle formel:

En hyperbolsk paraboloide er et eksempel på en af de mere interessante keglesnitsflader, men faktisk er også en plan, en linje eller et punkt en keglesnitsflade.

Geometriske former
Iggy Pop

Iggy Pop, kunstnernavn for James Newell Osterberg, Jr. (født 21. april 1947 i Muskegon, Michigan, USA), er en amerikansk rocksanger og sangskriver, der endvidere har medvirket i en række film og tv-optrædender. Iggy Pop betragtes som én af de vigtigste innovatører af punkrock og relaterede genrer. Han bliver sommetider refereret til som "Punkens Godfather" og "Rockleguanen", og er bredt anerkendt som en af de mest dynamiske scenekunstnere inden for rocken.

Iggy Pop var forsanger i the Stooges, et garagerockband, som i slutningen af 1960'erne og starten af 1970'erne havde stor indflydelse på udviklingen af punkrock, heavy metal, post-punk og gothic rock. The Stooges blev kendte for deres live-optrædener, hvor Iggy sprang ud fra scenen – og opfandt stage diving, smurte sit bryst ind i råt kød eller peanutbutter, og skar i sig selv med knuste flasker. Mange efterfølgende kunstnere inden for samme genre har efterlignet Iggy Pops optræden.

Efter tiden med the Stooges har Iggy Pop haft varierende succes gennem sin 25 år lange solokarriere. I 70'erne boede han gennem flere år i Berlin sammen med David Bowie, som han beskrev som "en god indflydelse". Pop holdt sig dermed borte fra heroin. Bowie opmuntrede vennen til at udprøve andre genrer end lige musik, og gav ham selvtillid ved at tage ham med til møder med kendte og forklare, hvordan man omgås dem. "Bowie lærte mig meget om verden omkring mig."

Hans bedst kendte sange er Lust for Life, I'm Bored, Real Wild Child, Candy og The Passenger. Teksten til sidstnævnte er delvis inspireret af et digt af Jim Morrison. Berlins S-Bahn (= S-tog) blev gennemgående boykottet af vestberlinerne, fordi den blev driftet af DDR. Men Iggy Pop satte stor pris på sine lange køreture med S-Bahn, som i 1977 inspirerede ham til hit’en The Passenger – især den lange strækning med S1 til bydelen Wannsee (som unægtelig passer dårligt til ordene "winding ocean drive").

Iggy Pop spillede på Roskilde Festival i 1987, 1991, 1998 og i 2004 sammen med the Stooges.

I 2016 var der premiere på Jim Jarmusch’ dokumentar om Iggy Pop og the Stooges, Gimme Danger.

Filmografi 
 Gimme Danger (2016)
 Coffee and Cigarettes (2003)
 The Brave (1997)
 The Crow: City of Angels (1996)
 Dead Man (1995)
 Tank Girl (1995)
 Cry Baby (1990)
 Det handler om penge (1986)

Kilder

Eksterne henvisninger 
 
 

Sangere fra USA
Norsk-amerikanere
Punkmusikere
Har spillet på Roskilde Festival
Mikkel Skov Petersen

Mikkel Skov Petersen (født i 1974) er en dansk journalist, blogger og iværksætter. Han lancerede i januar 2000 venstrefløjsmediet Modkraft.dk.

Mikkel Skov Petersen er født og opvokset nær Rønnede på Sydsjælland.

Professionelt liv 

Han var ansat som journalist på ugeavisen Socialisten Weekend fra 1997 – 1999, og var medlem af bestyrelsen for Dansk Journalistforbunds kreds 1 1999 – 2000.

I januar 2000 stiftede Mikkel Skov Petersen venstrefløjsmediet Modkraft.dk, der var et eksamensprojekt på den journalistiske efteruddannelse CFJE, og fungerede som redaktør for og udvikler af denne frem til 2003. Fra 2008 til 2013 bloggede han på Modkraft.dk, og fra 2015 og til mediets lukning 1. februar 2017, var han medlem af Modkrafts bestyrelse. Han var ansvarshavende redaktør fra 2016 til lukningen i 2017.

Fra 2005 – 2009 var Mikkel Skov Petersen pressesekretær for Enhedslistens folketingsgruppe, hvor han medvirkede til moderniseringen af partiets kommunikation. Han var presseansvarlig under den voldsomme debat og mediebevågenhed omkring Asmaa Abdol-Hamids folketingskandidatur i 2007.

Mikkel Skov Petersen har arbejdet som freelanceskribent for blandt andet Kommunikationsforum, Weekendavisen og Dagbladet Information. Fra 2011 til 2016 bloggede han på DenFri.dk.

Politik 

I 90'erne var Mikkel Skov Petersen aktiv i græsrodsmiljøet i København, bl.a. i kampen for at bevare den lukningstruede Folkets Park på Nørrebro og i Antifascistisk Aktion.

Filmproduktioner 

Mikkel Skov Petersen har været idémand, producer og manuskriptforfatter på en række mindre filmproduktioner, bl.a. filmserien The Elements fra 2009, og kortfilmen Bomben i Boyesgade om BOPAs sabotage mod radiofabrikken Allways på Vesterbro i marts 1945. Hovedpersonen i filmen var den tidligere modstandsmand Per Mortensen.

Mikkel Skov Petersen var producer og manuskriptforfatter på Enhedslistens valgfilm til folketingsvalgene i 2011 og 2015.

Eksterne henvisninger 
 Mikkel Skov Petersens hjemmeside
 Modkraft.dk
 Mikkel Skov Petersens blog på Modkraft.dk
 Mikkel Skov Petersens blog på Denfri.dk

Noter 

Journalister fra Danmark
Point

Et point er en enhed, som bruges til at opgøre resultatet af noget, det kan fx være i spil eller konkurrence.

Eksempler på brug af point:
 Pointløb er en disciplin inden for banecykling, hvor der gives point for de fleste enkelte baneomgange.
 Pointsejr er en sejr i boksning, som vindes på at have fået sat flere slag ind end modstanderen.

Spil og lege
Sport
Lægbroder

En lægbroder er en person, som lever i et kloster uden at have aflagt kyskhedsløfte, altså uden at være munk. Han tager sig af alt det praktiske arbejde i klosteret.

Ikke præst 
En lægbroder er ikke præsteviet, og han har ikke pligt til at deltage i korbønnen (munkenes tidebønner)

Ordenssøster 
En lægsøster er kvinde, der lever i et nonnekloster eller i et andet kvindeligt ordenssamfund. I modsætning til nonnerne, så har lægsøstrene ikke pligt til at deltage i korbønnen.
  
En ordenssøster er en kvinde, der er medlem af en ordenskongregation. dvs. et religiøst fællesskab, der i almindelighed ikke har korbøn.

Romerskkatolske kirke i middelalderen
Socialisten Weekend

Socialisten Weekend var en dansk ugeavis, der udkom fra 1. maj 1996 til april 2001.

Avisen blev udgivet af et anpartsselskab af samme navn, med Enhedslisten som hovedanpartshaver. Avisen overlevede kun med økonomisk støtte fra Enhedslisten, så da et flertal på partiets årsmøde i 2001 valgte at fjerne støtten, var avisen tvunget til lukning. Avisens første redaktør var Ole Jorn. Han blev i 1999 afløst af Sven Gårn Hansen, der var redaktør indtil dens lukning.

I 2000 stiftede en kreds af medarbejdere virksomheden Mediesyndikatet Monsun, som et forsøg på at skabe et indtægtsgrundlag udover abonnementsindtægterne. Da avisen lukkede i april 2001, fortsatte Mediesyndikatet Monsun.

Referencer 

Etableret i 1996
Ophørt i 2001
Aviser fra Danmark
Politiske tidsskrifter
Birk (Herning)

Birk er en bydel i Herning i Gjellerup Sogn med et indbyggertal på 462 indbyggere (2012). Til dagligt vokser indbyggertallet dog til over 3.000, idet de to store uddannelsessteder, Aarhus Universitet, Handels- og IngeniørHøjskolen (AU-HIH) og TEKO, flere forskningsgrupper og store virksomheder holder til i Birk. Birk ligger ca 3 km. øst for cetrum.

Birk Campus 
Birk Campus er et område, hvor der bor lidt under 400 studerende. Beboerne driver selv et Studenterhus, her er der mulighed for at dyrke motion, tage sol, spille pool & bordfodbold og sidst men ikke mindst for at slappe af i Studentercaféen til livemusik.
Hvert år arrangeres en fodboldturning – Birk Ligaen, med hold primært fra HIH og TEKO.

Eksterne henvisninger 
 http://www.birk-ligaen.dk[ Birk Ligaens Hjemmeside]

Kilder 

Bydele i Herning
Mediesyndikatet Monsun

Mediesyndikatet Monsun er en medievirksomhed, der blev stiftet i september 2000, af bl.a. Brian Berg, Sven Gårn Hansen, Martin Lindblom, Maj-britt Milsted, Asger H. Pedersen og Mikkel Skov Petersen, der var en kreds af medarbejdere ved ugeavisen Socialisten Weekend. Formålet med virksomheden var primært at udvide indtægtsgrundlaget for avisen, så det ikke kun var begrænset til abonnementsindtægter. 

Mediesyndikatet Monsun overtog i 2000 ansvaret for Internetportalen Modkraft.dk, der var stiftet af Mikkel Skov Petersen tidligere samme år.

Efter avisens lukning i 2001 fortsatte virksomheden, men flyttede fra de tidligere redaktionslokaler i Indre By i København til Nørrebro. Her blev virksomheden efteråret 2001 slået sammen med bydelsavisen PåGaden.

Under EU-topmødet i København i december 2002 udgav Mediesyndikatet Monsun dagbladet Moskito i samarbejde med en række aktivister.

Eksterne henvisninger
 Monsun.dk
 Modkraft.dk
 PaaGaden.dk 

Aviser fra Danmark
Reagensglas

Et reagensglas er et aflangt, fingerformet glasrør, som er standardudstyr i et kemilaboratorium. Reagensglasset er åbent i toppen og har en afrundet, U-formet bund. Den øverste kant buer typisk udad og ned for at forhindre spild når der hældes væsker fra reagensglasset ned i f.eks. et bægerglas.

Reagensglas fås i mange forskellige længder og bredder. De bruges f.eks. af kemikere til at opsamle små mængder af stof, typisk væsker, under et eksperiment. Reagensglas anvendes også inden biologi og biokemi, til håndtering og dyrkning af alle former for levende organismer, såsom i blod, skimmelsvampe, bakterier, planter og biologisk materiale i vand.  Reagensglassene er designet til at kunne tåle opvarmning, og er ofte fremstillet af glas der ikke udvider sig ved opvarmning, f.eks. Pyrex. De kan tåle at blive holdt i flammen fra f.eks. en bunsenbrænder.

Laboratorieudstyr
Beholdere
Frank Piasecki Poulsen

Frank Piasecki Poulsen (født i 1975) er dansk TV-tilrettelægger og uddannet fra Den Danske Filmskole i 2001.

Han har bl.a. instrueret dokumentarfilmen Guerrilla Girl, om en ung colombiansk kvinde der forlader sin middelklasse-tilværelse og universitetsuddannelse, for at slutte sig til Terror-gruppen FARC (Colombias Væbnede Revolutionære Styrker). I forbindelse med optagelsen af filmen, tilbragte han og Johannes Trägårdh Jensen tre måneder i en terror-træningslejr i junglen.

Filmen var en co-produktion mellem Zentropa Real og Rumko Enterprises.

Fra 2007 til 2008 var Frank Piasecki Poulsen instruktør på drama-dokumentarfilmen Forførerens fald om Dagbladet Dagen og dets stifter Peter Linck. Filmen havde premiere på TV 2 i 2008, og en anmeldelse af filmen i Dagbladet Information af journalist Mads Brügger, der er forfatter til en bog om Dagen, udløste en længere debat i journalistkredse, og mellem Mads Brügger og Frank Piasecki Poulsen, om filmens fokus, virkemidler og drama-dokumentaren som genre.

I 2009 var Frank Piasecki Poulsen medstifter af new media-virksomheden Spacesheep sammen med Mikkel Skov Petersen og Koncern tv- og filmproduktion A/S.

Eksterne henvisninger 
 Rumko.dk
 Spacesheep.dk 
 
 

Tv-instruktører fra Danmark
Rumko Enterprises

Rumko Enterprises er et film- og kultur-produktionsselskab, der blev stiftet i 2003 af Mikkel Skov Petersen og Frank Piasecki Poulsen.

Rumko Enterprises har co-produceret dokumentarfilmen Guerrilla Girl (2005) sammen med Zentropa Real.

Eksterne henvisninger 
Rumko.dk
 
 
Filmselskaber fra Danmark
Etableret i 2003
Marvin Gaye

Marvin Gaye (2. april 1939 – 1. april 1984) var en amerikansk soulsanger. 

Oprindeligt blev Marvin Gaye født med navnet Marvin Pentz Gay Jr. i Washington D.C. Hans far var præst og han havde to andre søskende, Marvin Gaye var den midterste af dem. 

Gaye startede sin sangkarriere i forskellige lokale grupper, bl.a. a. The Rainbows. I 1961 blev interessen for det store sangtalent så stor, at Motown skrev kontrakt med Gaye. I begyndelsen af karrieren var det svært for Gaye at slå igennem, han var manden bag et par hits der kom i top 30 i USA indtil 1963. Efter 1963 havde Marvin Gaye flere top 10 hits og hans første top 40 album udkom i 1964. Han var i 1960'erne især kendt for at være en fremragende duetsanger, bl.a. andre Tammi Terrell var en af mange kvinder han sang med. Tammi Terrell blev syg af kræft i slutningen af 1960'erne og hun kunne ikke optræde efter 1967. Marvin Gaye var dybt rystet og det fik ham til at skrive og synge nogle af hans største hits, bl.a. andet "I Heard It Through The Grapevine", sangen der lå nr. et i USA i 1968. I 1970 døde Terrell af sin sygdom og det efterlod Marvin Gaye med en dyb depression. Imidlertid var Gaye træt af den popmaskine som Motown var, og han søgte så nye udfordringer. Han producerede og skrev så, det der af mange kaldes for det bedste soulalbum nogensinde, What's Going On i 1971. Han havde problemer med at få albummet udgivet fordi folkene i Motown ikke mente at det ville blive en succes, de savnede 
Motowns traditionelle stil. Albummet skulle senere vise sig at blive en stor succes, sangen What's Going On fik en placering som nr. 2 i USA.  

I 1970'erne og 80'erne udgav Gaye andre soulklassikere som "Let's Get It On", "Here My Dear" og "Midnight Love". 

Gaye's liv endte dog tragisk i 1984 da han blev skudt af sin far under et skænderi. Gaye er en af de mest indflydelsesrige, roste og succesfulde kunstnere til dato. What's Going On er af Rolling Stone blevet kåret som det sjette bedste album nogensinde. The Guardian har kåret det som det bedste album nogensinde og Vh1 har også albummet i top 10 på listen over de bedste albums nogensinde. Gaye havde i sin karriere 3 hits som nåede den amerikanske førsteplads.

Eksterne henvisninger 

 
 
 

Sangere fra USA
Hollywood Walk of Fame
Motown
Soulsangere
Bægerglas

Et bægerglas er en glasbeholder som anvendes til væsker i kemilaboratorier. Det er cylinderformet og har en lille fordybning (en tud) i den øverste kant, så der nemt kan hældes fra det. Bægerglas fås i størrelser fra 1 ml og op til mange liter.

Bægerglas er for det meste fremstillet af glas, ofte Pyrex, eller af plastic. Der fås også bægerglas fremstillet af Teflon.

Bægerglas kan dækkes til med f.eks. urglas for at forhindre forurening af indholdet eller tab som følge af fordampning. De er ofte graduerede, dvs. mærket på ydersiden med linjer der indikerer glassets rumfang. F.eks. er et 250 ml bægerglas ofte mærket ved indhold på 50, 100, 150, 200 og 250 ml. Rumfangsangivelserne er dog ikke altid lige præcise og bør anses for vejledende.

Bægerglas adskiller sig fra kolber ved at deres sider ikke hælder, glassene har samme diameter i top og bund.

Laboratorieudstyr
Glas
Bægere
Guerrilla Girl

Guerrilla Girl er en dansk dokumentarfilm fra 2005. Filmen er instrueret af Frank Piasecki Poulsen, der under optagelserne tilbragte tre måneder i en træningslejr for guerillabevægelsen FARC i den colombianske jungle, sammen med instruktør-assistent og tolk Johannes Trägaardh Jensen.

Filmen handler om den unge Isabel, der har forladt sin middelklasse-tilværelse og universitetsuddannelse i hovedstaden Bogotá, for at slutte sig til guerillaen i bjergene. Vi følger Isabel under hendes militære grundtræning.

Filmen havde premiere på dokumentarfilm-festivallen CPH:DOX, og er siden udtaget til en række konkurrencer i flere lande – bl.a. IDFA-festivallen i Amsterdam.

Filmen er en co-produktion mellem Rumko Enterprises og Zentropa Real.

 Instruktør: Frank Piasecki Poulsen. 
 Efter ide af Johannes Trägaardh Jensen 
 Manus: Frank Plasecki Poulsen, Johannes Trägaardh Jensen 
 Kamera: Frank Piasecki Poulsen, Johannes Trägaardh Jensen. 
 Lyd: Kristian Eidnes Andersen, Morten Groth Brandt. 
 Klip/Edit: Morten Højbjerg / Camilla Skousen. 
 Musik: Povl Kristian. 
 Produktionsleder: Mikkel Skov Petersen. 
 Producer: Karoline Leth.

Eksterne henvisninger 
 

Dokumentarfilm fra Danmark
Danske film fra 2005
Kasse

Kasse er en tredimensional, lukket, geometrisk figur (et polyeder) med otte hjørner og tolv kanter placeret retvinklet tre og tre. Der er seks sideflader. Således er kassen et særligt retvinklet specialtilfælde af et parallelepipedum.

Et kasses størrelse kan angives med sidelængderne højde h, bredde b og længde l.

Kasse som praktisk beholder 
En kasse er en rumlig geometrisk figur med seks sideflader, der alle har facon som et kvadrat eller et rektangel. En kasse som beholder har en side, der er åben, eller en side der på en eller anden måde er udformet som låg/lukkeanordning.

Se også 
Ellipsoide
Kugle
Kvadrat
Terning (en kasse hvor alle sideflader er kongruente)
Kapillærkasse

Polyedere
Elementære former